Echipa națională de rugby a României a pierdut play-off-ul pentru locul al treilea, scor 33-40 în fața Spaniei, la Rugby Europe Championship 2024.
România – Spania 33-40, în finala mică a Rugby Europe Championship
După ce a terminat Grupa B pe poziția secundă, naționala de rugby a României a ratat prezența în finală, învinsă categoric de Georgia, 43-5.
În play-off-ul pentru locul al treilea în fața Spaniei, "stejarii" au început bine, iar Melinte (eseu și transformare) și Simionescu (eseu) au adus un avantaj încă din primul sfert de oră.
Spaniolii au echilibrat însă meciul, iar la pauză conduceau cu 21-12.
Partea secundă a adus goana tricolorilor după recuperarea diferenței, însă în ciuda eforturilor lui Tomane, Conache sau Mitu, România pierde șansa medaliei de bronz.
Finala dintre Georgia și Portugalia va avea loc duminică de la ora 22:00.